John Andreassen

John Andreassen (født 1943) er en norsk TV-produsent og regissør som har stått bak en rekke produksjoner for NRK. Han ble landets første professor i flerkameraproduksjon, og har tidvis også undervist på Høgskolen i Lillehammer. Han var ansatt i NRK fra 1964 til 2013.

Andreassen arbeidet som inspisient på Edderkoppen Scene før han kom til NRK i 1964. Under tiden i NRK var han produsent for en rekke av kanalens største produksjoner, deriblant Den store klassefesten, Kvitt eller dobbelt, LørDan og Lørdagsredaksjonen. Han har også bidratt på åpningen av Lillehammer-OL, Ski-VM 1997 i Trondheim, åpningsshowet på Gardermoen i 1998, Eurovision Song Contest (1986) og millenniumshowet på Rådhusplassen i Oslo.

I 2008 ble han tildelt Gullrutens fagpris. I 2013 ble han tildelt Kongens fortjenstmedalje for sin betydning innen utvikling av norsk fjernsyn og norsk fjernsynsunderholdning. Den europeiske kringkastingsunion beskrev ham i 1989 som en av Europas fremste TV-produsenter.VG - Han åpner OL (25.11.1989, s.59) «John Andreassen er mannen NRKs OL-direktør har bestemt skal stå for sendingene som åpner og avslutter de olympiske vinterlekene i Lillehammer». «I den europeiske kringkastingsunionen, EBU, sier man det på en annen måte: — Han er en av verdensdelens fremste fjernsynsprodusenter»

 Referanser 

 Eksterne lenker 


Kategori:Norske TV-regissører
Kategori:Norske TV-produsenter
Kategori:Programskapere for NRK
Kategori:Kongens fortjenstmedalje
Kategori:Vinnere av Gullrutens fagpris
Kategori:Personer fra Oslo